

[image: ]                          

การพัฒนาเม็ดปลดปล่อยจากสารสกัดจากใบสาบเสือผสมปุ๋ยมูลไก่ 
เพื่อประยุกต์ใช้สำหรับไล่หอยทากในพืชกินใบ

บทคัดย่อ

	การระบาดของหอยทากเป็นปัญหาสำคัญที่ส่งผลกระทบต่อการผลิตพืชกินใบ แม้ว่าสารสกัดจาก        ใบสาบเสือ (Chromolaena odorata) จะมีฤทธิ์ไล่หอยทาก แต่สารออกฤทธิ์เสื่อมสภาพและถูกชะล้าง        ได้รวดเร็ว ส่งผลให้ต้องพ่นซ้ำหลายครั้ง งานวิจัยนี้จึงมีวัตถุประสงค์เพื่อพัฒนาเม็ดควบคุมการปลดปล่อยสารจากสารสกัดใบสาบเสือร่วมกับปุ๋ยมูลไก่ ศึกษาสูตรที่เหมาะสม พฤติกรรมการปลดปล่อยสารออกฤทธิ์และธาตุอาหาร รวมทั้งประเมินประสิทธิภาพในการไล่หอยทาก เม็ดปลดปล่อยเตรียมจากแป้งมันสำปะหลังและ      คาร์บอกซีเมทิลเซลลูโลส และเคลือบด้วยกัมอารบิก และไคโตซาน จากนั้นวิเคราะห์การปลดปล่อยสาร     ด้วยเครื่อง UV–Visible Spectrophotometer และทดสอบประสิทธิภาพในแปลงทดลองจำลอง                 ผลการศึกษาพบว่าสูตร สารสกัดใบสาบเสือ : ปุ๋ยมูลไก่ : แป้งมันสำปะหลัง : คาร์บอกซีเมทิลเซลลูโลส :        กัมอารบิก : ไคโตซาน อัตราส่วน 1 : 4 : 1 : 3 : 1 : 3 ให้สมบัติของเม็ดปลดปล่อยเหมาะสมที่สุด สามารถปลดปล่อยสารสกัด  สาบเสือได้อย่างต่อเนื่องนาน 192 ชั่วโมง พร้อมปลดปล่อยธาตุไนโตรเจนอย่างต่อเนื่อง และลดความเสียหาย  ของใบผักจากหอยทากเหลือเพียงร้อยละ 1.01 เมื่อเทียบกับชุดควบคุมที่มีความเสียหายร้อยละ 16.08 อีกทั้ง มีประสิทธิภาพสูงกว่าการใช้สารสกัดใบสาบเสือโดยตรง ผลการวิจัยแสดงให้เห็นว่าเม็ดควบคุมการปลดปล่อยที่พัฒนาขึ้นสามารถยืดระยะเวลาการออกฤทธิ์ของสารสกัด ควบคุมการปลดปล่อยธาตุอาหาร และเพิ่มประสิทธิภาพในการป้องกันความเสียหายจากหอยทาก จึงมีศักยภาพในการพัฒนาเป็นผลิตภัณฑ์ชีวภาพสำหรับการจัดการศัตรูพืช และส่งเสริมการเกษตรอย่างยั่งยืน
คำสำคัญ : Controlled-release granule, Chromolaena odorata extract, Leafy Crops

